[ca] L'objectiu principal d'aquest treball és estudiar la relació del còrtex parietal superior (CPS) amb l'aparició de l'art, per explorar el potencial de l'art com a eina educativa i terapèutica a la infància. Per això s'ha dut a terme una revisió sistemàtica a diverses bases de dades com Pubmed, TripDataBase, Science Direct i Google Scholar. L'estratègia de cerca es va basar en explorar les paraules clau següents: Art, Brain, Evolution, Superior Parietal Cortex, Symbolism, Cognition. Mitjançant l'estratègia d'exploració bibliogràfica es van trobar en total 420 estudis, dels quals una vegada aplicats els criteris d'inclusió i exclusió només se'n van incloure 20 en aquest article. En aquesta selecció, es va observar que les categories tractades més explorades a l'hora d'abordar la relació entre art i cervell van ser: la mida cerebral i l'encefalització (27,27%), els efectes de la cuina i la dieta (22,73 %), el còrtex parietal superior (22,73%) i la cognició simbòlica (18,18%). Després de la revisió exhaustiva de la literatura científica, cal destacar que la varietat d'investigacions en matèria de neurociència, evolució anatòmica i desenvolupament cognitiu no són suficients per establir una relació directa entre l'increment del còrtex parietal superior i l'origen de l'art. Tot i així, l'aparició de l'art durant el procés d'encefalització de l'espècie humana ens porta a preguntar-nos si l'art pot ser un potenciador del desenvolupament cognitiu i no només una conseqüència de l'encefalització humana. Si fos així, una major inclusió de l'art a les aules i de la teràpia artística als Centres de Desenvolupament Infantil i Atenció Precoç (CDIAP) podria guardar relació amb la configuració cognitiva futura.

[en] The main objective of this work is to study the relationship of the superior parietal cortex (CPS) with the appearance of art, to explore the potential of art as an educational and therapeutic tool in childhood. A systematic review has been carried out in databases such as Pubmed, TripDataBase, Science Direct and Google Scholar. The search strategy was based on exploring the following keywords: Art, Brain, Evolution, Superior Parietal Cortex, Symbolism, Cognition. Through the literature exploration strategy, a total of 420 studies were found. After inclusion and exclusion criteria were applied, only 20 were included in the present article. In this selection, it was observed that the most explored categories treated when addressing the relationship between art and brain were brain size and encephalization (27.27%), the effects of cooking and diet (22.73 %), the superior parietal cortex (22.73%) and symbolic cognition (18.18%). After an exhaustive review of the scientific literature, it should be noted that the variety of investigations in neuroscience, anatomical evolution and cognitive development are not enough to establish a direct relationship between the increase in the superior parietal cortex and the origin of art. Even so, the appearance of art during the encephalization process of the human species leads us to wonder if it is possible that art can be an enhancer of cognitive development and not just a consequence of human encephalization. If so, a greater inclusion of art in the classroom and of art therapy in the Centers for Child Development and Early Attention (CDIAP in Catalonia) could be related to the future cognitive configuration.